
ЧӐВАШ РЕСПУБЛИКИН

САККУНӖ
ЧӐВАШ РЕСПУБЛИКИН 
"ВЕТЕРИНАРИ ҪИНЧЕН" САККУННЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ

2015 ҫулхи раштав уйӑхӗн 8-мӗшӗнче

йышӑннӑ

1 статья

Чӑваш Республикин "Ветеринари ҫинчен" 1997 ҫулхи ҫӗртме уйӑхӗн 
6-мӗшӗнчи 7 №-лӗ саккунне (Чӑваш Республикин Патшалӑх Канашӗн 
ведомоҫӗсем, 1997, 19 №; 2000, 37 №; 2002, 46 №; 2004, 61 №; 2005, 64 №; 2006, 69 №; 2007, 73 №; 2008, 75 №; 2009, 80 №; 2011, 89 №; 2012, 
92 № (I том); Чӑваш Республикин Саккунӗсен пуххи, 2013, 7 №) ҫакӑн пек улшӑнусем кӗртес:

1)  кӳртӗм хӑйӗн вӑйне ҫухатнӑ тесе йышӑнас; 

2)  1 статьяра: 
а) иккӗмӗш пайӑн улттӑмӗш абзацне "пурнӑҫласси" сӑмах хыҫҫӑн 
"регион" сӑмах хушса хурас;

ӑ) виҫҫӗмӗш пая ҫакӑн пек ҫырса хурас:
"Чӑваш Республикинче ветеринари енӗпе татса памалли тӗллевсене 
Чӑваш Республикин патшалӑх ветеринари служби федерацин ӗҫ тӑвакан влаҫӗн агропромышленность комплексӗн (ветеринарие кӗртсе) сферинче патшалӑх политикине туса хатӗрлес тата нормативлӑ право тӗлӗшӗнчен йӗркелесе пырас енӗпе ӗҫлекен органӗпе (малалла – федерацин ӗҫ тӑвакан влаҫӗн ветеринарин нормативлӑ право тӗлӗшӗнчен йӗркелесе пырас енӗпе ӗҫлекен органӗ), федерацин ӗҫ тӑвакан влаҫӗн ветеринари ӗҫне тӗрӗслесе тата асӑрхаса тӑрас енӗпе тата ҫирӗплетнӗ ытти сферӑра ӗҫ-хӗл пурнӑҫлакан органӗпе (малалла – федерацин ӗҫ тӑвакан влаҫӗн ветеринари асӑрхавӗ енӗпе ӗҫлекен органӗ) тата ӑна пӑхӑнса тӑракан территори органӗсемпе 
тата организацийӗсемпе, ҫавӑн пекех федерацин ӗҫ тӑвакан влаҫӗн оборона енӗпе патшалӑх политикине туса хатӗрлес тата нормативлӑ право тӗлӗшӗнчен йӗркелесе пырас енӗпе ӗҫлекен органӗн ветеринари (ветеринари-санитари) службисемпе, федерацин ӗҫ тӑвакан влаҫӗн шалти ӗҫсен сферинче патшалӑх политикине туса хатӗрлес тата нормативлӑ право тӗлӗшӗнчен йӗркелесе пырас енӗпе ӗҫлекен органӗпе, федерацин ӗҫ тӑвакан влаҫӗн правӑпа усӑ курас енӗпе, уголовлӑ айӑплава пурнӑҫлакан сферӑра тӗрӗслесе тата асӑрхаса тӑрас енӗпе ӗҫлекен органӗпе, федерацин ӗҫ тӑвакан влаҫӗн патшалӑх хуралӗн сферинче патшалӑх политикине туса хатӗрлес тата нормативлӑ право тӗлӗшӗнчен йӗркелесе пырас енӗпе ӗҫлекен органӗпе, федерацин ӗҫ тӑвакан влаҫӗн Раҫҫей Федерацийӗн хӑрушсӑрлӑхне тивӗҫтерессине патшалӑх енчен ертсе пыракан органӗпе, Раҫҫей Федерацийӗн субъек​чӗсен ӗҫ тӑвакан влаҫӗн ветеринари енӗпе ӗҫлекен органӗсемпе тата вӗсене пӑхӑнса тӑракан учрежденисемпе, федерацин ӗҫ тӑвакан влаҫӗн таможня ӗҫӗ енӗпе полномочи панӑ органӗпе тата Раҫҫей Федерацийӗн Правительстви палӑртнӑ йӗркепе аттестациленӗ ветеринари специалисчӗсемпе пӗрле вӗсен компетенцийӗн шайӗнче пурнӑҫлать.";

3) 2 статьяра "Раҫҫей Федерацийӗн "Ветеринари ҫинчен" саккунӗ" 
сӑмахсене "Раҫҫей Федерацийӗн "Ветеринари ҫинчен" 1993 ҫулхи ҫу уйӑхӗн 14-мӗшӗнчи 4979-1 №-лӗ саккунӗ (малалла – Раҫҫей Федерацийӗн "Ветери​нари ҫинчен" саккунӗ)" сӑмахсемпе улӑштарас;
4) 5 статьян иккӗмӗш пайне ҫакӑн пек ҫырса хурас:

"Чӑваш Республикин ӗҫ тӑвакан влаҫӗн ветеринари енӗпе ӗҫлекен 
органӗн ертӳҫи Чӑваш Республикин Патшалӑх ветеринари тӗп инспекторӗ шутланать, ӑна Чӑваш Республикин Пуҫлӑхӗ должноҫа уйӑрса лартать тата должноҫран хӑтарать.";

5) 8 статьян иккӗмӗш пайӗнче "Федерацин "Патшалӑх тӗрӗслевне (над​зорне) тата муниципалитет тӗрӗслевне ирттернӗ чухне юридически сӑпатсен тата уйрӑм предпринимательсен прависене хӳтӗлесси ҫинчен" саккунӗн" сӑмахсене "Федерацин "Патшалӑх тӗрӗслевне (надзорне) тата муниципалитет тӗрӗслевне ирттернӗ чухне юридически сӑпатсен тата уйрӑм предпринимательсен прависене хӳтӗлесси ҫинчен" 2008 ҫулхи раштав уйӑхӗн 
26-мӗшӗнчи 294-ФЗ №-лӗ саккунӗн" сӑмахсемпе улӑштарас; 
6) 17 статьян пӗрремӗш пайӗнче ", федерацин ветеринари ӗҫне тӗрӗслесе тата асӑрхаса тӑрас енӗпе тата ҫирӗплетнӗ ытти сферӑра ӗҫ-хӗл пурнӑҫлакан власть органне (малалла – федерацин ӗҫ тӑвакан влаҫӗн ветеринари асӑрхавӗ енӗпе ӗҫлекен органӗ)" сӑмахсене "ветеринари асӑрхавӗ енӗпе" сӑмахсемпе улӑштарас.

2 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет. 

